出於好奇，弗蘭肯斯坦想試吓用依種技術創造一嚿人形嘅有生命物體，於是佢就搵咗啲嚟自人死屍嘅身體部份，再喺自己嘅實驗室度將依啲部份砌埋一齊，形成一個8呎咁高嘅怪獸身體。乜都準備好嗮之後，佢就郁手「賦與生命」－啲砌埋一齊嘅身體部份真係開始郁，不過弗蘭肯斯坦嘅技術似乎出咗少少錯，隻怪獸生得好核突，佢啲皮膚甚至有少少遮唔到佢啲肌肉同血管。